Здравейте. Как е? Аз съм Тими Олука Олайде.
Това е подкастът "Куиър Сити"
на живо от нигерийската ъндърграунд сцена.
Това е единственият ви източник за новини от общността.
Това е женска съблекалня. Затвори вратата!
Къде е гримът ти?
Хомосексуалността, содомията...
Тези неща са нещо зло за страната и културата ни.
Нека божият огън се излее върху вас!
Нигерия прие закон, криминализиращ хомосексуалността.
Гей двойките могат да бъдат осъдени на 14 г. затвор.
Гей клубовете се забраняват, както и срещите между гейове.
Една общност е принудена да излезе в нелегалност.
Побързайте! Всички трябва да се облекат.
Довечера има парти, което не е за изпускане.
Дано сте готови, защото ще е същинска бомба.
субтитри от YavkA.net
ЛЕГЕНДИТЕ НА ЪНДЪРГРАУНДА
Казвам на хората, че започнах "Куиър Сити",
защото трябваше да разкрия каква е реалността там отвън.
Хората не ни виждат.
Живеем в страх и сме обект на насилие.
Над три милиона нигерийци ще бъдат хвърлени в затвора и убити
заради това кои са и кого обичат.
Срамота, срамота, срамота!
През последните 10 години живях, криейки се.
Само защото искам да съм свободен и защото казвам истината.
Сега съм бежанец в друга държава.
Дойдох в САЩ само с една чанта и само с един приятел тук,
за да намеря нов дом.
Диаспора, скъпи
Ню Йорк, САЩ
Щастлив парад!
За мен беше голям риск да напусна Нигерия.
Не само за мен, а и за много мои приятели, които дойдоха тук.
Много от нас се страхуват какво ще им донесе бъдещето.
Но знаем, че можем да разчитаме един на друг.
Благодаря на всички, че дойдоха. Преливам от емоция.
Стоите на дъжда в подкрепа на хората с различна сексуална ориентация.
Ръкопляскайте си!
Стоите под дъжда, но сте свободни.
Стойте под дъжда и протестирайте в подкрепа на хора,
които не могат да протестират!
Днес ознаменуваме това, че съм обратен,
и не обръщаме внимание на това, че съм черен и съм бежанец.
Защо трябва да избираме? Защо не можем да ознаменуваме и двете неща?
Аз съм от Нигерия. Там това, че си гей, може да ти донесе 14 г. затвор.
А ние казваме, че сме свободни.
Гей правата още не са извоювани,
защото никой не е свободен, докато всички не станем свободни.
Майкъл
Здрасти. - Кучко, какво става?
Другия уикенд ще правя парти. Ще ти разкажа повече.
Дано пазарът ми да дойде, защото не го видях вчера.
Чао, кучко. - Чао, кучко.
Току-що каза "пазар". Какво значи това?
Това е нигерийски начин да кажеш, че имаш среща довечера.
Това е като код.
Например ТБ е кодиран начин да питаш някого дали е гей.
Ако не съм сигурен дали някой е гей, го питам: "Ти ТБ ли си?".
Ако няма идея какво го питам, си казвам: "Ясно".
Ти си "кито". - Какво значи това?
Означава, че си скандален.
Някои приятели не искат да излизат с мен. Казват: "Майкъл е кито".
Викат ми: "Твърде неприкрит си. Не искам хората да виждат,
че излизам с човек, който е открит гей".
Не ми пука. Аз съм си такъв.
Тази статия промени живота ми.
Отидох на една конференция във Вашингтон.
Там представих работата си,
която се състои в предоставяне на услуги на гейове.
След три дена видях тази статия, в която имаше и моя снимка.
Първо си казах: "Това е само в САЩ. Никой не го чете в Нигерия".
Много глупаво предположение. Като се върнах в Нигерия, беше навсякъде.
Влязоха в жилището ми, изхвърлиха дрехите ми и изгориха вещите ми.
След това бях нападнат.
Някой извика името ми, а аз се обърнах.
Удариха ме с тояга в главата. След това паднах.
Започнаха да ме налагат и да ме наричат "педал".
Счупих си ръката.
В подсъзнанието си продължавам да чувам всичко,
което казаха, преди да припадна.
Взех решение незабавно да замина.
Дойдох тук без абсолютно нищо и със счупена ръка.
Имали сме много тежки преживявания, които трябва напълно да крием.
Губим истинската си същност.
Откриването на автентичност изисква поемане на риск -
да останеш верен на себе си, макар да те грози затвор.
Преди няколко месеца Долапо Бадмос - говорител на полицията в Нигерия,
предупреди ЛГБТ нигерийците да бягат от Нигерия.
Тогава се уплаших за живота си.
Нигерийска полицайка предупреди гейовете да бягат от страната.
Иначе ще ги съдят.
Тя пусна заплахи към гей общността на профила си в Инстаграм.
Нигериец съм по рождение, от гледна точка на историята и всичко друго.
Друг нигериец ми казва, че трябва да се махна
заради това кого избирам да обичам.
Колко нелогично!
Имал си намерение да правиш анален секс с него. Да го накажем!
Махни перуката си!
Доста мъже, обличащи се като жени, не можеха да ходят из Лагос,
защото рискуваха да ги арестуват.
Едно по едно. Луд ли си?
Отиваш в затвора за 14 г., ако те считат за хомосексуалист.
Но това не засяга само ЛГБТ общността.
Може да те пратят в затвора, ако не съобщиш за някого,
когото мислиш за хомосексуалист.
Колко от приятелите ти правят това в града?
Имаш ли номерата им в телефона си?
Полицията арестува хора, преглежда телефоните им
и ги кара да посочат кои номера са на обратни.
После ги викат в участъка и ги арестуват.
Това продължава да се прилага.
Съсипващо е. Трябва да имаме по-добро име в Нигерия
и да не ни е страх да се разхождаме по улиците, както ни е страх сега.
В неделя - 26 август 2018 г., разузнаването разкри,
че младежи ще бъдат приети в гей клуб в хотел "Кели Ан".
Екипът арестува 57 от тях.
Не ни питаха нищо.
Казаха, че сте задържани, защото сте щели да бъдете приети в гей клуб.
Не знам нищо за това.
В събота беше рожденият ми ден.
Те просто влязоха, събраха ни на едно място и ни изведоха отвън.
Определят те за гей, когато те хванат да правиш секс с мъж.
Не са ме хващат. Питайте полицаите!
Казвам се Обиало Джеймс. Напишете "Джеймс Браун" в Ютюб! Ще ме видите.
Аз съм етно танцьор. Танцувам.
Харлем, Ню Йорк
Напишете "Джеймс Браун" в Ютюб.
Аз съм танцьор. Идвам да изнасям представление. Само това.
Има остър език. - Не очакваха това от него.
Не са ме хванали да правя секс. Такъв е законът.
Той гласи, че трябва да те хванат да правиш секс. Дойдох да танцувам.
Защо не запазите думите си за пред съда?
Би трябвало да се разкайвате. Не показвате никакво разкаяние.
Нигерия е корумпирана. Съжалявам, че съм роден тук.
Този ми допада.
Той постъпи правилно, мамка му.
Честно казано, понякога изпитвам вина,
защото у дома има хора, които не могат да живеят като мен тук.
Имам смесени чувства, защото ако съм с вързани ръце,
не мога да направя нищо за никого.
Чувствам щастие, а не вина, защото мога да направя много за себе си,
да се боря и да стигна до това положение.
Като се замисля за моя случай,
ме хваща яд, че тези мъже са арестувани без никаква причина.
Не са ги хванали да правят секс, а на някакво парти.
Всеки нигериец има право да ходи на парти.
Защо ги арестуват само заради съмнения за сексуалността им?
Дразнещо е. Ще ми се да ида в Нигерия и да крещя.
Но си казвам, че трябва да мисля по-практично.
Понякога решаваме да съберем пари и да ги изкараме от затвора.
Но това е само първата стъпка. Къде ще отидат, след като излязат?
Не могат да се върнат при родителите си.
Губят работата си, защото са ги видели по телевизията.
Животът им се променя завинаги.
Тази държава е загуба на време.
Всички тези аргументи... Дрън-дрън. Вложете енергия другаде!
Вече сте тук. Оставете другото зад гърба си!
Лагос, Нигерия
Като излязох от затвора, бях умислен, тъжен и депресиран.
Не можех да подредя мислите си.
Джеймс
В живота е важно да си много щастлив,
защото щастието е ключът към всичко.
Когато си щастлив, си обзет от свобода,
която те носи все напред. Това е.
Ще ви покажа как се прави.
След като ме арестуваха, бях изхвърлен от дома си.
Сега живея в безопасен дом.
Кралския дом на изкушението
Като семейство сме. Разчитаме един на друг.
Издържаме се сами.
Добре дошли в нашия малък свят.
Повечето от нас са много талантливи.
Използваме талантите си да се издържаме.
Боже! "Талант" ли каза?
Първо нека започна със себе си.
Аз забавлявам хората. Обичам да танцувам, пея и играя.
Мога да вляза във всяка роля.
Ако искате да съм мъж, мога да съм мъж.
Ако искате да съм жена, мога да съм жена.
Ако искате да съм луд за връзване, мога да полудея.
Това момче лакира ноктите ми и ме гримира.
Отначало гримирах майка си, но тя все ми натякваше:
"Защо вършиш женска работа? Това е грях. Трябва да престанеш".
Нигерийският манталитет е такъв. Сблъсквал съм се с много неща
само защото правя това, което обичам.
Тук има едно момче на име Бен.
Добър рапър е. Когато рапира, си казвам: "Боже! Нажежих се".
Много го бива в рапирането.
Трябва да опитате храната на Даймънд. Много добре готви.
Наистина трябва да я пробвате.
Горещо е. Извинете.
Това са някои от дрехите, които шия.
Нигерия обича шума. Не е нужно да крещиш с уста.
Можеш да крещиш с тоалета си.
Това е страницата ми. Аз съм артист, промоутър и инфлуенсър.
Винаги можете да ме наемете.
Написал съм, че това тук е Джеймс Браун.
Когато Джеймс Браун е тук, веднага се разбира.
Когато облека това, хората ахват.
Разкажи ми за ареста.
Преди да ме вкарат в затвора,
ме водиха по радиата и телевизиите в Нигерия, а комисарят каза...
Би трябвало да се разкайвате.
Не се разкайвам. Убил ли съм някого?
Откраднал ли съм нещо? Не правя такива неща.
Забранено ли е да идеш на парти като танцьор?
Ако е забранено, тогава всички танцьори в Нигерия,
дори тези на световно ниво, трябва да отидат в затвора.
Определят те за гей, когато те хванат да правиш секс с мъж.
Не са ме хващат. Питайте полицаите!
Тогава станах известен. "Не са ме хващат".
Фифти Сент ме публикува в профила си. Това ме отнесе.
Представете си! Фифти Сент ме публикува.
Влязох на страницата си. Това беше навсякъде.
Как е миналото време на "не ме хващат"?
Не са ме хващат.
Г-н полицай, синът ми ходеше ли като момиче?
Не, татко. Не са ме хващат.
Държавата помисли, че съм мекушав човек, който просто ще се срине.
Но грешно прецениха. Аз съм от типа хора,
които отвръщат със страшна сила, когато ги атакуват.
Всички казваха, че съм луд. Отвърнах: "Ще видите колко съм луд".
Айди
Помня вечерта, когато Майкъл замина. Изпратих го до летището.
Почувствах се, сякаш част от мен е напуснала страната,
защото тогава той беше единственият ми близък приятел.
Говорехме си, танцувахме.
Не мисля, че някога сме се карали.
Толкова бяхме близки.
После той замина.
Не знам какво да кажа.
Ало? - Здрасти, миличък. Как си?
Харлем, Ню Йорк
Добре съм. А ти как си? - Добре. Как се чувстваш?
Малко ми е замаяно. Нещо съм болен.
Ходи ли до болницата?
Не. Казаха само да продължа да пия хапчетата.
Имам час за януари.
Трябва да идеш в клиника, където да те прегледат веднага.
Сега дори нямам пари за всичките изследвания.
Имам само 3000 найри в сметката.
Ще видя колко мога да ти пратя утре.
Наистина го оценявам.
Добре, скъпи. Хубаво. Грижи се за себе си!
Благодаря. - Чао.
Това беше най-добрият ми приятел.
Наистина започва да ме обзема тревога.
Здравейте. Аз съм Майкъл. Благодаря, че дойдохте.
Изглеждаш великолепно. Боже мой!
Вземете си нещо за пиене! Забавлявайте се! Вечерта ще е супер.
Тази вечер отбелязваме усилията на борещите се за ЛГБТ права.
Работата ми с "Аут Райт" започна преди няколко години в Нигерия.
Бях млад активист в тежко положение в страната си.
А днес - 10 години по-късно, съм горд, че съм тук в качеството си
на първия африканец съпредседател на управителния съвет на "Аут Райт".
Поздравления, Майкъл, за това, че стана съпредседател!
Той върши страхотни неща.
Мисля, че тук имам семейство, каквото сега нямам в Нигерия.
Но Нигерия винаги е била моят дом.
Още съм същият човек от ъндърграунда.
Искам да говоря с хората.
Да ги питам: "Какво ти трябва? Какво би направил другояче?".
Пътуването ми до Нигерия е нещо, което трябва да направя.
Искам да внеса някаква промяна.
Как да го сторя, ако не разбирам добре хората,
които са част от тази нова вълна,
или ако не знам историите им и ги виждам само от разстояние?
Напълно съзнавам какъв е рискът.
Не знам какво ще стане,
но чувствам, че е много важно за мен да отида сега.
Лагос, Нигерия
Здравейте. Какво става? Тими е.
Намираме се в Лагос, Нигерия.
Лагос не е място за ванилови сладкиши.
Ако сте родени с ванилия, оставете я вкъщи.
Елате на улицата да усетите атмосферата там!
Само нигерийските полицейски участъци затварят преди 18 ч.
от съображения за сигурност.
Само в Лагос можеш да видиш пет църкви на една улица.
Какво е това? Нали всички се молим на един Бог?
На предизборните кампании в Нигерия ти казват:
"Ще направим това и онова. Ти само гласувай!".
Като гласуваш, получаваш 1000 найри.
Тези 1000 найри са дивидентите от демокрацията за следващите 4 г.
Това е Нигерия, в която ми казаха да ходя по определен начин,
да държа гърдите си по определен начин.
Не трябва да плачеш. Това е признак на слабост.
Мъжественост! Мачо! Това е лудост.
Здрасти, кучко.
Здравей.
Защо правиш така?
Боже мой! Как си?
Боже мой! - Виж се само!
Чуй само колко много заеквам! Седем години...
В самолета гледах надолу и си мислех:
"От толкова време не съм се връщал".
Харесва ми, че си с качулка. - Исках да съм под прикритие.
Знам. Къде са черните очила?
Казах си: "Ще дойда маскиран".
Изглеждаш много различно.
Точно такива бяха намеренията ми. Вече съм тук.
Добре дошъл отново! Най-после.
С главно Н. Най-после.
Завръщане в ъндърграунда
Добре дошъл на националния стадион. - Изглежда, сякаш ще падне.
Изглежда много стар. - Страх ме е да го доближа.
Освен да се гледа футбол, тук могат да се правят и други неща.
Айди има час, в който ще преподава как се ходи на модния подиум.
Това ли са момичетата ти? - Те са бъдещи модели.
Отпусни рамене! Бъди много уверена и силна! Давай!
Не искам да бързаш. По-бавно.
Отиди до края и се върни!
Пет, шест, седем, давай!
Не бързай!
Искаш ли сега ти да пробваш? - Какво искаш да правя?
Ако ти е неудобно... - Не, чувствам се много удобно.
Искам да видя силата му на модния подиум.
Пет, шест, седем, давай!
До скоро.
Пази се!
Донякъде винаги съм искал да се върна.
Но сега, когато съм тук, ми се струва много нереално.
Не знам. Чувствам се малко като чужд човек.
ТИЕРС Инициатива за равни права
Това е офисът на ТИЕРС.
Много отдавна не съм бил тук.
Дори не помня как изглеждаше.
Хората идват тук, за да са на безопасно място,
където могат да са себе си.
Ехо? Здрасти.
Здрасти, Майкъл. - Как си?
Радвам се най-после да се срещнем. - И аз.
Идвал ли си преди? - Да.
Наистина ли? Кога? - За последно през 2011 г.
Заминах от Нигерия през 2012 г.
Здравейте, момчета.
Здрасти. Аз съм Майкъл. Приятно ми е.
Майкъл. Здравей.
Здрасти. Лицето ти ми е познато.
Как си? - Добре.
Имаме една общност,
която е отхвърлена и оставена да оцелява сама.
Може да е в резултат на обстоятелствата,
семейни отношения, религия. Разбирате.
Оказването на подкрепа е много голямо предизвикателство.
Много от нас са уплашени от роднините си и от последствията.
Оказа се, че имам този вирус. ХИВ позитивен съм.
Добре. Но лошата част от историята е,
че лекарката, която ме прегледа, е приятелка на майка ми.
Когато станах и отидох да закуся на другия ден,
майка ми извика: "Не пипай лъжицата! Не пипай нищо!".
Вече бяха отделили лъжица и чиния само за мен.
Дори в църквата ми бяха сложили отделен стол.
Ако говорят с мен, стоят на разстояние.
Не бива да се приближавам.
Не ми се дава възможност да говоря с братята и сестрите си.
Дори с майка си.
Когато бях на 12 или 13 г., баща ми каза да напусна дома ни.
Когато бях на улицата, минеха покрай мен с колата и ме видеха,
дори не спираха.
През повечето време бях в режим на оцеляване.
Правех каквото можех да си осигуря следващото хранене
или да намеря място, където да прекарам нощта.
Вършех какво ли не и тогава съм се заразил.
Открих, че съм ХИВ позитивен.
Мисля, че стана, когато бях на 19 или 20 г.
Бях съкрушен. Не бях изненадан, като се има предвид живота,
който водех между 14- и 20-годишна възраст.
Правех всички тези неща, за да оцелея.
Беше...
Всеки има своята история.
Понякога не знаем точно какво значи, докато не я споделим.
Една от важните поуки е, че той успява да преодолее това,
че още има пълноценен живот
и още намира хора, които искат и могат да го подкрепят.
За да се преоткрия, трябваше да съм с хора, мислещи като мен,
да съм в общност, която е по-близка до мен от всичко друго.
Много е важно да се опитаме да направим нещо един за друг,
а не да търсим някой бял чужденец да направи нещо за нас.
Точно така.
Световноизвестният Джеймс Браун
Навсякъде е пълно с пясък! Плажът.
Извинявайте, момчета. Затворете очи!
Правя такива драми. Извинявайте.
Плажът представя моята същност.
Плажът е гъвкав, приветлив, дразнещ и драматичен.
Някъде между 6-годишна и 9-годишна възраст
започнах да си представям как ще стана важен и известен
и ще предавам знание на хората.
Искам да впрегна всичките си таланти,
да изкарам пари и с тях да помагам на другите.
Ако искате да знаете повече за мен, намерете ме в Инстаграм.
Направете го и в Туитър.
Също и в Снапшот. Световноизвестният Джеймс Браун.
Може да ме гледате и в Ютюб. Обиало Джеймс Браун.
Лесно, стилно, лесно. Обичам ви.
Когато си в затруднение, помисли как да обърнеш нещата в своя полза.
Джеймс, как е? Следвам те в Инстаграм от миналата година.
Световноизвестният Джеймс Браун.
Здрасти. Аз съм твоето момче - Джеймс Браун.
"Не са ме хващат."
Всички сме хора и сме равни.
Няма да търпя да ми казват, че съм нищо, защото съм женствен.
Кучко, не съм нищо.
Искам да вдъхновявам хората.
Искам да окуража милиарди, трилиони хора,
и да им кажа, че имат права.
Знаете ли защо? Защото сте хора.
Единственият път напред е да преодолея това предизвикателство.
Здравейте. Днес е делото срещу 57-те мъже,
които бяха обвинени в хомосексуализъм в Лагос, Нигерия.
Не знаем какво да очакваме. Опитваме се да запазим надежда.
Наистина се опитваме да запазим надежда.
Световноизвестният Джеймс Браун на съд
За пръв път чух за Джеймс Браун от видеото му.
То стана популярно заради граматичните грешки в него.
Някои му се смяха, но аз - не.
По това време не му бях адвокат.
Видях, че това, което той каза,
макар да направи някои граматични грешки,
беше вярно. Беше точно.
Ако не сте ме видели да извършвам престъпление,
не можете да го докажете без улики.
Трябва да представят доказателства, за да подплатят обвинението.
Но прокуратурата от доста време бави делото.
Делото срещу нигерийците, обвинени в хомосексуализъм в Лагос,
в сряда пак беше отложено.
Обвинението заяви, че свидетелят им е в чужбина.
Дори адвокатите не знаят какъв е планът на прокуратурата.
Прокурорът казва на съдията:
"Дайте ни време! Още водим разследването". Това е всичко.
Така губим време. Трябва да оставим важни неща,
които имаме да вършим на работа.
После насрочват нова дата.
Добре ли си?
Делото беше отложено, така ли? - Отложиха го за юли.
Явно е, че тези хора просто се опитват да протакат нещата.
Вече 10 месеца нищо не става.
Мисля, че се опитват да накарат другите да се крият.
Хората се умориха да живеят в тревога и страх.
Те искат това да приключи и да продължат живота си.
При мен са арестуваните през август 2018 г.
на партито в хотел "Кели Ан" в Лагос.
Те са обвинени в хомосексуализъм.
Това не е само ваша лична история,
нито история на квартала ви и на страната ви,
а е също и международна история.
Празнувах рождения си ден. Обвиниха ме, че е било гей парти.
Аз просто... Не знам какво да кажа. Това просто ме яде отвътре.
Инцидентът засегна ли ви психически? - Да.
Как по-точно? - Като се върнах от "Икои"...
Първо ни разкажи повече за "Икои"!
Вкараха ни в затвора "Икои".
Мястото, където са ви закарали... - Първия ден.
Колко голямо беше мястото? - Не по-голямо от това.
Мястото беше много тясно. Вътре имаше над 100 души.
Изглеждаше така.
Друг човек седи ето така пред теб.
В това положение осем души...
Седяхме така до следващата сутрин.
Един човек умря там.
Разкажете повече! - Един човек припадна.
Каза, че иска вода, но не му дадоха.
Продължиха да го бият здравата. - Загубих всякаква надежда.
Помислихте ли, че няма да излезете оттам?
Да. Мислех сам да отнема живота си.
Искаше да се самоубиеш ли? - Да.
Нямах надежда, че ще изляза оттам.
Един човек стана известен, когато ви арестуваха.
Викат му Джеймс Браун. Знаете ли го? - Да.
Какво мислехте за популярността на Джеймс Браун
в контекста на арестуването ви и заведеното дело?
Той стана известен много бързо.
Това повлия на живота ми. Включително вкъщи.
Клипът беше навсякъде. На видеото аз се виждам зад Джеймс.
Така че лицето ми...
Засрамих се.
Той си слага грим и се облича в женски дрехи.
Така сякаш им казва: "Да, такъв съм!"
Към това насочва вниманието. Нигерия остава с такова впечатление.
Можеше да започне с това, когато делото приключи и е забравено.
Ще ви питам нещо. Мислите ли, че Джеймс представлява всички ви?
Пример ли е за това как изглеждате?
Не.
Колко? - Мисля, че 15.
Зает съм с моите неща.
Имам 47 100 последователи.
Имам и 230 заявки,
но трябва да пазя профила си, защото понякога ме тормозят.
Ако отворите страницата с коментари, ще видите, че повечето са обидни.
Ще ви покажа. Ето - "грешен стил".
Правя нещо свое. Как може стилът да е грешен?
Публикувах видео. Ето какво е писал някакъв:
"Джеймс, не пускай това пак!
Публикуваш ли пак такава глупост, ще те насоля.
Не ме карай да ти пращам момчетата си!"
Иска да ме бие. Представете си! Това е страницата ми, животът ми.
Толкова много грозота.
Адът те чака. Продължавай в този дух!
Звучиш като овен, който ще бъде заклан.
Бог ще те накаже за тези гадости.
Всички тези развратници, тези мръсници...
Жал ми е за родителите им.
Спипам ли Джеймс Браун самичък, ще му разкажа играта.
Педали! Хвърлете ги в затвора!
Когато бях дете, майка ми все я нямаше.
Затова трябваше да се преместя при леля си.
Леля ми беше много сурова с мен.
Мислеха ме за изрод.
Смятат, че е извращение да живееш така.
Тя ме биеше много здраво.
Това на окото ми беше причинено от леля ми.
Беше много ядосана и ме ухапа.
Известно време не можех да виждам, но го преживях.
Трябва много ревностно да пазим моралните устои на обществото ни.
Хомосексуалността е престъпление,
но е задължение на всички, не само на полицията,
да възпират такова антисоциално поведение и такива пороци.
Малко ме плаши това да се върна на улиците и местата, където израснах.
Нигерия се променя.
Ъндърграунд общността става по-отворена.
Това много ме притеснява.
Искам да се уверя, че няма да преживеят същите неща като мен.
Запознай се с елита
Здрасти. Аз съм Майкъл. - Папа.
Приятно ми е най-после да се срещнем
Моята чиния е най-малка.
Вижте чинията ми! Възмутително.
Г-н готвач, може ли второто блюдо?
Чухме, че ще има седем.
Дори американецът казва... - Нигериец съм.
Нигериец съм. Невъзможни сте. Нигерийско момче съм. Стига!
Искам само да кажа нещо. Радвам се да ви видя
и да се срещна с хора, на които се възхищавам.
Като Денреле. Възхищавах ти се от разстояние.
Ще споделя една тайна за Денреле. На Хелоуин се маскирах като него.
Чакай! Жертва ли удобството в името на модата?
Как бяха краката ти накрая?
И аз обичам модата. - Но краката сигурно са те болели.
Много. Ходих с тези обувки по Таймс Скуеър.
Лесно е да ходиш там с обувки на токчета.
Пробвай да ходиш с тях на пазара Балогун!
Добре дошъл в реалния свят.
Ходи един километър тук с нашите обувки!
Искам да знаете, че съм нигериец.
Няма значение дали съм бил в чужбина 10-20 г.
Не бих заличил това, защото знам какво съм преживял тук.
Част от същността ми е. Превърна ме в това, което съм днес.
Корените ми са важни за мен.
Наздраве за това, че съм нигериец! Наздраве за Нигерия!
Вдигнете чаши! Наздраве за нигерийците!
Ако можеш да оцелееш в Нигерия, можеш да оцелееш навсякъде.
Извинявай, но има нещо, което искам да те питам.
От много години си извън страната.
Какъв е мотивът ти за това посещение?
Сега съм в период, в който отделям време да науча някои неща.
Научавам доста за общността, за която мислех, че знам много.
Тук мога да видя нещата от друг ъгъл и да стана по-добър застъпник.
Видях хора като Джеймс. Той показва непримиримост и позитивност
чрез начина, по който се държи, нещата, които върши,
и хората, които вдъхновява.
Може да не го знае, но само с това, че е себе си, вдъхновява милиони.
Интересува ме как да даваме нужната подкрепа на такива хора.
Виждаме само хора, които стават популярни в социалните медии.
Там се подвизава новото поколение. Трябва някак да канализираме това.
Активизмът се пренасочва...
Да вземем за пример Джеймс!
Дали иска да го забелязват поради правилни причини?
Дали привлича вниманието на подходящите хора?
Всеки път, когато видя клипове, в които той присъства,
сякаш се присмиват на него или на това, което представлява.
Да се погледнем отстрани! Преди години ние не бяхме такива.
Преди години не говорехме за такива неща.
Тръгнахме по този път и в един момент ни трябваха напътствия,
които ни помогнаха да сме по-добри в това, което правим сега.
Има някои основни неща, които трябва да знаете, за да оцелеете в Нигерия.
Първо, парите са равнозначни на влияние и свобода.
Не чета новините. Аз ги създавам.
Казвам се Денреле. Аз съм без конкуренция и аналог.
Ексцентрична тв знаменитост направи провокативен коментар.
Казвали са, че съм бисексуален,
хетеросексуален, асексуален, псевдосексуален.
Намалих ги до две думи - сексуален бандит. Приемете го!
В Нигерия имаме касти.
Елитът е от първокласни хора.
Те имат власт и влияние.
Излизате навън с бодигардове. Да, можете да си го позволите.
Не съм роден богат. Натрупах богатство с много усилия.
Рядко ще видите някой от елита да бъде арестуван. Защо?
Колко от тези кучки могат да си го позволят?
Да си обратен в Нигерия е много трудно, ако си беден.
Ако си беден и женствен и момчетата от квартала те хванат, ще те набият.
"Той е гей!"
Ако искаш да си себе си, трябва да забогатееш.
Второ, познавайте закона!
В Нигерия не е незаконна идентичността, а действията.
По професия съм адвокат, но иначе съм артист. Танцувам.
Трябва да познаваш Конституцията и да знаеш какви права имат хората.
Трето, в Нигерия правото на лично пространство
обхваща телефона, лаптопа и устройствата ти.
Казвам се Папа. Аз съм дизайнер и студент.
Ще ми се да мисля, че съм радикален. Работата ми го показва.
Имах спречкване с полицията.
Казах им: "Няма да ви дам телефона си.
Нямате право. Как се казвате? Легитимирайте се!".
Ако нямате кураж да го направите, може да се наложи да ги подкупите.
Плащай! Просто ни дай 10 000 найри!
Четвърто, молбата за пускане под гаранция е безплатна.
Не се оставяйте да ви изнудват!
Пето, да имаш черти и на двата пола, е нещо много африканско.
Който твърди противното, не познава историята си.
Нигерия невинаги е била такава.
Имало е период, в който Нигерия е почитала нонконформистите.
Ерия Скатър е бил танцьор от народа игбо.
Танцувал, облечен в женски дрехи.
Бил толкова известен, че танцувал дори за благородници.
Някои казват, че Ерия Скатър е убит.
Други твърдят, че избягал от страната, за да се спаси.
Каквото и да е станало, никой вече не видял Ерия Скатър.
Слушайте! Можете да убиете човек, но не и влиянието, което е оказал.
Мисля, че с течение на времето
хората започват да имат ново виждане за това какво е да си мъж в Нигерия.
Точно така. Но трябва да се отпуснеш и да направиш това движение.
По-бавно! Прави го с удоволствие! - Здравейте, милички. Как сте?
Днес ще репетираме повечето неща, които вече сме правили.
После ще пробваме всички песни.
Тази кучка не знае следващата, така че ще танцуваме без нея.
Добре, момчета. Обуйте се!
Така се прави. - Раздалечете се!
Йоми
Създадохме тази група преди около 10 г.
Танцували сме на модни шоута, на конкурси.
Събираме хора да чуят информация за ХИВ,
а също да се изследват безплатно.
Напоследък трябваше да намалим проявите си
заради скорошния лов на вещици.
Ако го прегърна, могат да ни арестуват, защото сме гейове.
Брато, не ме пипай така!
Това отношение на нигерийците май се дължи на страха от непознатото.
Когато видим за какво става дума, си казваме: "Не е толкова лошо".
Ангажирани сме за 10-ото издание на "Мистър Идеален нигериец".
Аз съм творчески директор на конкурса.
Идеята е да направим щуро шоу.
Това е първата ми голяма изява, на която ще танцувам с токчета.
Мислиш ли, че е време Нигерия да види тази общност?
Да!
Мистър Идеален нигериец
Ще представим общността си на всички хора,
независимо дали са част от нея, чрез танц,
защото танцът е вид изкуство и начин на себеизразяване.
Бихте ли се качили всички на сцената? Искам да видя колко сте.
Да, съберете се на едно място.
Движете таза!
Само защото конкурсът е за мъже,
не значи, че танцът трябва да е издържан в мъжки стил.
Трябва да имаш свобода на действие и да можеш да избираш какъв да си.
Тези мъже са хетеро, не са обратни.
Те просто танцуват и се забавляват.
Съжалявам, не. Погледнете ме! Трябва да се завъртате.
Без завъртане няма да стане.
Ако не можете да го направите, по-добре направо да се прибираме.
Умолявам ви! От горната част.
Аз съм Джеймс Браун. "Не са ме хващат."
Вдигнете шум!
Искате ли да видите как танцуват?
Искате ли да ги видите да танцуват?
Трябват ни столове. Хайде!
Половият конформизъм е нещо остаряло.
Идеята ми е винаги да внасям малко разнообразие на сцената.
Хареса ли ти атмосферата на шоуто? - Да, беше готино.
Чувстваше ли се в безопасност? - Не напълно.
На идване си поръчах такси.
Дойдох с приятели, които да могат да ме защитят.
Хората вече те познават. На някои места ще те приемат с обич.
На тези места е винаги важно да им покажеш каква е твоята реалност.
Хора като Денреле са направили това в известна степен.
Но чрез позицията си в елита на обществото той си е създал ниша,
така че хората да го възприемат такъв, какъвто е.
Мисля, че и ти можеш да постигнеш това.
Популяризирам тази кауза по всякакъв начин -
чрез облеклото си и действията си.
Искам просто хората да го приемат.
Сякаш ги карам насила да ядат храна, която не искат.
Тъпчеш я в гърлото им.
Не искам да правя още грешки.
Не са грешки, а житейски опит.
Това те оформя като човек.
Добре ли си? - Да.
Къде е шампанското ми? Благодаря.
Бутилката е много красива. Ето я.
Това е името ми. Но как ще я изпия, след като никога няма да я отворя?
Никога няма да я отворя. Само ще я гледам.
Това е името ми. Но бутилката е малка.
Никога не е прекалено много.
Добре. Трябва да се приготвя.
Нося 40-и номер, а тези обувки са 37-и.
Тези, които съм обул, са 38-и.
Какво правиш, ако обувките не ти стават?
Отрязваш крака! Отрязваш го, без да се замислиш.
Донесох и това за всеки случай.
Тези обувки са винаги неудобни.
Тези обувки са зли. Не падам, когато съм с тях,
но съм на косъм от смъртта.
Стилът ми за мен е едно приятно бягство.
Като виждах тоалети по ревюта, си казвах:
"Мога да ги нося. Трябва ми само кураж".
Но не бях подготвен за ответната реакция.
В училище ме замеряха с камъни. Учителите ме гонеха от стаята.
Изкарвах изпитите на пода пред стаята.
Но се справях сам и изисквах уважението, което заслужавам
просто защото това, което представям, има смисъл.
Разбирам откъде идва Джеймс Браун.
Не бях го срещал, преди да гледам клипа с "не са ме хващат" -
клипа, който взриви интернет.
В Джеймс Браун ме привлече фактът, че успя да привлече внимание
към трудното положение на хората, които бяха с него.
Свързах се с няколко медии и им казах:
"Трябва да го интервюирате. Трябва да знаем откъде идва".
Добре дошли в "Бар "Терапия". Как си, Джеймс?
Добре. - Сякаш се срещам със знаменитост.
Той ми се обади, а аз му казах:
"Гласът ти се чува. Трябва да го използваш".
Радвам се, че се срещнах с Денреле, защото харесвам дръзките хора.
Те продължават да се борят независимо какво им казват.
Това е едновременно благословия и проклятие.
В Нигерия сме. Нигерия е консервативна.
Здрасти, Джеймс.
Това е проблемът с много младежи.
В мига, в който получиш бърза слава, си мислиш, че всичко се е наредило.
Здравейте, кучки.
Реалността е, че още не си дори в началото.
Бори се или бягай
Джеймс!
Джеймс Браун - сензацията от социалните мрежи,
беше заснет да удря шамар на човек.
На страницата си Браун обясни,
че когато минал покрай човека, той го нарекъл "гей".
Уморен съм. Много съм уморен.
"Той е гей." Започват да ме обиждат в лицето.
Сблъсквам се с това в интернет и в реалния живот.
Ще се сблъскам с това пак и в съда. Човече! Просто съм уморен. Писна ми.
Понякога поглеждам луната и си пожелавам да имам сила.
Пожелавам си свобода.
Нека Бог ми прати помощ.
Нашите харлемски молитви
Това е несправедливо. Не е честно!
Направете истинско разследване!
Едафе
Джеймс? - Да, господине.
Казвам се Едафе.
Помагам на хора, които търсят убежище в САЩ.
Когато чух за случая, реших, че е добре
да обсъдиш това с някого,
който има опит с подобни неща, за да знаеш какво да предприемеш.
Какво е настоящото ти положение?
Струва ми се, че в Нигерия не е безопасно за мен.
Сега какво искаш?
Имайки предвид ситуацията в Нигерия,
мисля, че това е последният ми шанс да напусна страната.
Искаш да кандидатстваш за убежище, нали?
Да.
Искам само да знаеш, че това пътуване няма да е лесно.
Ако получиш виза за САЩ,
когато стигнеш границата, има 50 процента вероятност да те задържат.
Аз прекарах пет месеца в център за задържане.
Просто искам да ти дам цялата информация,
за да си запознат с всичко, когато вземаш решение.
Добре. Всичко хубаво.
Ще се борим за правото на хората да съществуват.
Гей правата още не са извоювани,
защото никой не е свободен, докато всички не станем свободни.
Американска виза Б2.
Заминах от Абуджа на 27 октомври.
Пристигнах тук на 28 октомври. Удариха ми печат за Б2.
Можех да остана до 27 април 2017 г., така че визата ми не беше анулирана.
Можех да остана.
Но нямаше при кого да отида. Не познавах никого.
Отидох в имиграционен офис и поисках убежище.
А те ме задържаха.
Хората казваха, че САЩ е страната на свободата.
Когато бях малък, дори ми казваха, че улиците в САЩ са от злато.
Нямах представа, че ще ме задържат.
Задържането е като мъчение.
Хората идват в тази страна, за да избягат от мъчения в своята.
В Нигерия ми се искаше да изляза от тялото си и да приема друга форма.
Деджи
Да съм някъде, където никой не ме познава.
Пристигнах тук с много надежди,
с високо вдигната глава и с 11 долара.
Най-после бях в САЩ.
Бях решил, че няма нищо, което да не мога да направя тук.
Но...
Тук съм от две години, а още чакам интервюто.
Това ме поставя в ситуация на застой.
Не мога да получа финансова помощ. Не мога да напусна САЩ.
А и не знам какво ще ми отговорят.
"Да" ли ще ми кажат, или "не"?
Никой не иска да е в такова половинчато положение.
Хората ме питат и какъв е статутът ми.
Аз съм чужденец.
Мислех, че като се преместя тук, ще е по-лесно.
Но явно съм в задънена улица.
И не мога да направя много по въпроса.
Единственият начин, по който реагирам, когато нещо ми се случи,
е да взема химикалката и да пиша.
Написах едно стихотворение. Казва се "Дом".
"Тя го моли много пъти да се върне у дома.
От гласа й личи, че й липсва чуждоземният й син -
онзи, който идеално и тайно си слага от грима й
и тихо се възхищава на други мъже на улицата.
Тя виждаше всичко, но си мълчеше.
Той въздъхна и каза:
"За какво да се връщам, мамо?".
"Това е студена страна със студени хора.
Защо просто не завършиш образованието си и не се върнеш?"
"Това е моят дом. Тук ми харесва.
Харесвам ботушите и зимните якета.
Мога да бъда себе си и да съм свободен.
Без отровните мъжки очаквания на татко."
И ето я нея в Ню Йорк през един зимен ден.
Опитва се да разпознае останките на сина си в моргата.
Бил е застрелян.
Бил е застрелян от американец трансфоб.
Тя плаче и се чуди дали сега е истински свободен и у дома.
Любимият й чуждоземен син."
Лагос, Нигерия
Айди Най-добрият приятел на Майкъл
Стана много твърд в мига, в който напусна страната.
После започна да ставаш такъв, какъвто си сега.
Мисля, че много или малко
си загърбил емоционалната си страна и си се концентрирал върху работата.
Ако питаш съквартирантите или приятелите ми, ще кажат:
"Майкъл не говори за нещата, които преживява.
Не споделя много".
Доста неща таиш в себе си.
Майкъл, крайно време е. Няма да станеш по-млад.
Не помага да се затваряш така в себе си.
Най-добре е да отприщиш емоциите си.
Фокусирай се върху работата, щом трябва, но е позволено да си човек.
Ти не си машина.
Не си Човека от стомана.
Не си и Жената чудо.
Когато напуснах Нигерия, имах зъб на много хора.
Бях разстроен и изпитвах омраза към тях.
Мислех, че никога няма да изпитам позитивни чувства към тази страна.
Още изпитвам яд, но трябва да загърбя този яд
и да погледна в перспектива.
Няма да се сбогуваме. - Ще се видим скоро, мили.
До скоро.
Животът ми тук беше скапан. Разката ме и още ме разкатава.
Но вече не ме е страх от това.
Не можеш да промениш мисленето на света,
но можеш да промениш своето мислене.
За да бъда свободен и да видя по-добрата страна на нещата,
трябва да открия позитивното.
При баба ми така се яде сутрин.
Закуска в леглото.
Г-н Майкъл Баща в Кралския дом на изкушението
Всичко започна в резултат на това, че беше женствен ли?
Започна с това, че не бях приет от семейството си.
Майка ми никога не ме е искала. Това беше нещото, което ме мъчеше.
Ако имаш друг шанс да говориш с майка си,
да промениш нещо от случилото се, какво би й казал?
Бих й казал: "Ето какво направи. Ето какво унищожи.
И не можеш да направиш нищо по въпроса".
Мислиш ли, че е било грешка да се отнесе така с теб?
Беше съдба.
Не знам дали ще мога да се изправя лице в лице с живота.
Не знам дали ще мога да приема всички обиди и кибер тормоз.
Това се случи с една по-голяма цел.
Избрано семейство
Как си? - Добре. А ти?
Виждам къщата ти. Много е хубава.
Къде е Джеймс?
Как я караш? - Добре. Виж се само!
Как си? - Добре.
Хубаво. Не искаш камерите, а?
Трябваше да те видя, преди да тръгна.
Ти си достоен, Боже.
Невидими Боже, Ти си творецът на чудеса.
Ти си достоен, Боже.
Да се хванем за ръце! Да се молим заедно, моля!
Всемогъщи Боже, ценим Те. - Благодарим Ти, Боже.
Ти отваряш врати, когато всички врати са затворени.
Боже, благодарим Ти за Нигерия.
Дай ни сила да устоим, да продължим и да сме търпеливи!
Знаем, че ни чакат хубави неща.
Боже, благодарим Ти. - Благодарим, Боже.
Да запазим минута мълчание за бащата на Емануел,
който замина при Господ.
Искаме да знаеш, че макар да си отритнат от семейството си,
ние те приехме и те обичаме.
Велик си, Господи.
Обадиха ми се само да ми кажат, че баща ми е мъртъв.
Не искаха да отида и да му отдам последната си почит.
Опитвам се да се справя с това. Много съм потиснат.
Хората нямат представа каква болка преживяваш
със семейството си, приятелите си
и общността, към която принадлежиш.
И откриваш начин да бъдеш щастлив.
Кога ще преодолеем това? - Ти го преодоляваш.
Продължаваш да си все така силен, да живееш в тази страна
и да се сблъскваш с всички тези трудности.
Казвам ти, Емануел. Преодоляваш го. Справяш се.
Моята мотивация беше да докажа на себе си,
че отвъд сексуалността си аз съм страхотен, аз съм умен,
аз съм достоен,
аз мога да постигна каквото искам.
Независимо кой съм, с кого спя или за какъв ме мислят хората.
Никога, никога, никога не обръщай внимание.
Не обръщай внимание какво те спохожда сега!
Това е само за кратко. Няма да продължи дълго.
Със сигурност ще дойдат по-добри дни.
Само вярвай!
Ще продължиш напред.
Оставам в Нигерия. Няма да позволя нищо да ме уплаши.
Целият свят ме гледа, така че дай всичко от себе си!
Утре съм на заседание по делото. Вярвам, че ще се развие добре.
Чувствам се много уверен. Имам усещане, че съм над всичко.
Не ми пука дали ще ида в затвора за 14 г.
Просто искам да им кажа истината.
Можем да преодолеем всичко това и да станем силни.
Защитавам всички в Нигерия.
Октомври 2020 г.
Днес бях в съда.
Спряха делото.
Повярвайте ми! Сложиха край на делото. Всичко свърши.
Аз съм свободна кучка.
След като привлякох вниманието на цялата страна,
искам да окажа още по-голямо влияние и да споделя таланта си със света.
Животът на обратните нигерийци има значение
Стига полицейско насилие!
Две седмици нигерийците протестират,
за да сложат край на полицейското насилие.
Не можем да стоим безучастно.
Нигерийските младежи сами канализират младостта си.
Хората се борят заедно за това, което им принадлежи.
Става дума за човешки права.
Свободата никога не се дава, тя се изисква.
Проправяме пътя за нещо ново в Африка.
Младите правят кампании, които са хит в интернет,
пускат продукти, които се търсят, и търговски марки, които преуспяват.
Бисексуален.
Трябват ни хора, които да тръгнат по другия път, да бъдат себе си.
Това ще донесе разнообразие.
Ако е рекъл Бог, ще изградим една нова Нигерия,
в която няма да е проблем да си такъв, какъвто си.
Нигерийска ъндърграунд общност, време е за промяна,
време е да сме равни и да сме свободни.
Алилуя! Време е да се събудим.
Тази вечер всички могат да се изразяват свободно,
да се чувстват свободни, да не се придържат
към никакви вярвания и стереотипи.
Тази вечер се чувствайте свободни да се изразявате.
Няма начин да не влезем в историята на Нигерия с това,
че сме проправили пътя към свободното себеизразяване.
Поемаме този риск не защото можем да си го позволим,
а защото се налага.
Айди има невероятно присъствие.
Когато влезе в стаята, знаеш, че е дошъл.
Където и да си, мой най-добър приятелю,
много ми липсваш.
Засега довиждане.
Надявам се да се видим скоро. Благодаря ви.
През октомври 2020 г. след две години на изслушвания
Върховният съд на Нигерия прекъсва делото срещу 57-те мъже.
Но понеже делото не е официално отхвърлено,
те пак може да бъдат обвинени за същото престъпление.
Популярността на Джеймс Браун продължава да расте.
Той вече има над 200 000 последователи в Инстаграм,
участва в първия си нигерийски филм.
Майкъл създаде организация, застъпваща се
за чернокожи ЛГБТ хора от цял свят.
Той живее в Ню Йорк с Деджи и приятели от Нигерия.
Превод ИВАЙЛО МАРКОВ
Уеб рип субтитри от JJD @ 2021 YavkA.net